作者:鄭光祖
標題:立成湯伊尹耕莘・仙呂/賞花時
內容:今日個奉敕親蒙聖帝差，(東華仙雲)降生人間，輔佐於清朝，爾為仕途良相也。(正末唱)待教我謫降塵寰做將相才。(東華仙雲)則今日離了紫府仙班，便索長行也。(正末唱)拜辭了玉闕共金階，離了這仙壇世界。(東華仙雲)上帝著你出離仙骨，託化凡胎，為世間輔弼之臣也。(正末唱)待教我出仙骨我今日去託凡胎。(下)。